Nafarroako Parlamentuko Mahaiak, 2019ko irailaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, legegintzaldi honetarako programa-akordioan berotegi-efektuko gasen emisioak murrizteko lege baterako aurreikuspenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko irailaren 30ean

Lehendakaria: Unai Hualde Iglesias

GALDERAREN TESTUA

Nafarroako Ahal Dugu foru parlamentarien elkarteari atxikitako foru parlamentari Mikel Buil Garcíak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko lehendakariak Legebiltzarraren hurrengo Osoko Bilkuran ahoz erantzun dezan:

Bizikidetzazko eta berdintasunezko legegintzaldi berritzaile eta aurrerakoirako 2019-2023 programa-akordioan jasota dator lege bat onestea berotegi-efektuko gasen emisioak murrizteko. Mina-Muga bezalako meatze-erauzketako makroproiektuak berehala ezarriko direla ikusita, Gobernuak noiz planteatuko du lege hori?

Iruñean, 2019ko irailaren 23an

Foru parlamentaria: Mikel Buil García